Μοσχάρι νουά κατσαρόλας
Φτιάχνουμε μοσχάρι νουά με τα όλα του! Το άπαχο κομμάτι καλομαγειρεύεται στην κατσαρόλα και σερβίρεται με μια πυκνή σάλτσα από το κρέας μαζί με ρύζι ή πατάτες.
1 νουά μοσχαρίσιο ενιαίο, 1-1,2 κιλά, 2 μέτρια καρότα, σε μέτριες ροδέλες, 2 κλωνάρια σέλινο, χοντροκομμένα, 2 ξερά κρεμμύδια, χοντροκομμένα, 2 ολόκληρα ντοματάκια κονσέρβας (ή 1 ντομάτα, κομμένη στα 4), 150 ml λευκό κρασί, ξηρό, 120 ml ελαιόλαδο, αλάτι, πιπέρι φρεσκοτριμμένο
Για το μοσχάρι νουά κατσαρόλας ξεκινάμε και βγάζουμε το κρέας από το ψυγείο και το αφήνουμε να έρθει σε θερμοκρασία δωματίου.Σε φαρδιά κατσαρόλα ζεσταίνουμε σε δυνατή φωτιά το λάδι και τσιγαρίζουμε το κρέας από όλες τις πλευρές, μέχρι να ροδίσει.Το βγάζουμε σε πιατέλα και το διατηρούμε ζεστό.Μετριάζουμε τη φωτιά και ρίχνουμε το καρότο, το σέλινο, το κρεμμύδι και τα ντοματάκια και σοτάρουμε για 5-6 λεπτά.Ξαναβάζουμε το κρέας στην κατσαρόλα και σβήνουμε με το κρασί. Ανακατεύουμε για 3-4 λεπτά, μέχρι να εξατμιστεί το αλκοόλ.Αλατοπιπερώνουμε και προσθέτουμε 2-3 ποτήρια ζεστό νερό, να μισοσκεπαστούν τα υλικά.Χαμηλώνουμε τη φωτιά, σκεπάζουμε και σιγομαγειρεύουμε για περίπου 1½-2 ώρες ή μέχρι να γίνει το κρέας και να μείνει με τη σάλτσα του. Προσοχή μην στεγνώσει.Αποσύρουμε, αφαιρούμε το κρέας και το αφήνουμε να κρυώσει ελαφρώς, για να το κόψουμε σε λεπτές φέτες.Σουρώνουμε τα υγρά από την κατσαρόλα και τα βάζουμε σε κατσαρολάκι σε μέτρια φωτιά μέχρι να δέσει η σάλτσα. Αν θέλουμε, πολτοποιούμε τα μισά καρότα και κρεμμύδια και τα προσθέτουμε στη σάλτσα.Αν δούμε ότι δεν δένει, ρίχνουμε λίγο κορν φλάουρ διαλυμένο σε λίγο νερό. Δοκιμάζουμε τη σάλτσα στο αλατοπίπερο.Σερβίρουμε τις φέτες νουά με ρύζι ή πατάτες τηγανητές και τη σάλτσα του κρέατος.
Μοσχάρι